
ΘΕΑΤΡΙΚΗ ΟΜΑΔΑ ΜΥΤΙΛΗΝΗΣ


          Άστεγοι
Θεοφράστου 24, 
τηλ:6944392867
url: www.theatroastegoi.gr
Email:astegoitheatro@yahoo.gr
Κανάλι Youtube: " Άστεγοι Θέατρο"
Οι  Άστεγοι παρουσιάζουν ξανά το έργο «Φοβάσαι τον θάνατο;» - Αφιέρωμα στο Αμερικάνικο Θέατρο. 
Ένα μικρό ταξίδι στο αμερικάνικο θέατρο με τα μονόπρακτα των μεγάλων Tennessee Williams,  William Saroyan, Woody Allen.
Στις 3 και 4 Μαρτίου 2018, στις 21:00, στο θεατράκι τους, Θεοφράστου 24.

Λίγα λόγια για το Αμερικάνικο Θέατρο: …τα περισσότερα έργα όλων σχεδόν των αξιόλογων δημιουργών εκφράζουν μια έντονη αμφισβήτηση θεμελιωδών ιδανικών και αξιών του αμερικάνικου πολιτισμού, με στόχο την αναζήτηση ενός πιο ανθρώπινου τρόπου ζωής. Ο κύριος και επίμονος προβληματισμός έχει για αντικείμενο τις υλιστικές δομές και αξίες της αμερικάνικης κοινωνίας που αλλοτριώνουν και υποδουλώνουν το άτομο, οδηγώντας το στην απελπισία και στην καταστροφή. Η καταγραφή και η αξιολόγηση της κοινωνικής πραγματικότητας γίνεται μέσα από  εικόνες βιολογικής και πνευματικής φθοράς, ηθικής και συναισθηματικής αποσύνθεσης, ψυχολογικής και σωματικής βίας που αντανακλούν την αλλοτρίωση μιας υλιστικής κοινωνίας. Οι πρωταγωνιστές των έργων είναι συχνά πρόσωπα με ειδική ψυχοσύνθεση που παρεκκλίνουν από τα κοινά μέτρα. Ο προβληματισμός αυτός εκφράζεται κατ αρχήν με έργα που απομυθοποιούν το Αμερικάνικο Όνειρο της υλικής ευημερίας και των ίσων ευκαιριών για όλους. Κάτω από τέτοιες συνθήκες το μοναχικό άτομο αλλοτριωμένο ηθικά, συναισθηματικά και πνευματικά απομονώνεται και οδηγείται συχνά στην εγκληματική βία ή στην απελπισία και την αυτοκαταστροφή.  Η φυγή από την πραγματικότητα μέσω ψευδαισθήσεων, ανεδαφικών ονείρων, αυταπάτης  και συχνά μέσω της χρήσης οινοπνεύματος ή ναρκωτικών αποτελεί αντικείμενο σοβαρού προβληματισμού.  Το αίσθημα του ανικανοποίητου που δημιουργείται στο άτομο όταν παρεμποδίζεται η εκπλήρωση μιας ανάγκης ή μιας επιθυμίας υπηρετεί τη σύνθεση του κόσμου της μοναξιάς. Οι μεγάλοι Αμερικάνοι δραματουργοί έχουν εκφράσει με χαρακτηριστικό τρόπο το ποιητικό όραμα της μοναξιάς που θεωρείται σύμφυτη με την ύπαρξη και  υπεύθυνη  για τις πράξεις του ανθρώπου… («Αμερικάνικο Θέατρο: Κοινωνικό-Πολιτιστική Διαλεκτική στο Ρεαλισμό του 20ου Αιώνα», Ελένη Χαβιαρά Κεχαίδη, Αθήνα 1987) 

Σκηνοθεσία: Χρήστος Μαλακός

Σκηνικά: Λένα Τριανταφύλλου

Κοστούμια: Λένα Τριανταφύλλου

Φωτισμοί: Χρήστος Μαλακός

Μουσική επιμέλεια: Χρήστος Μαλακός

Χειρισμός ηχητικών: Σούλα Κουτούζη

Αφίσα Πρόγραμμα: Σταμάτης Γιαννάκης
Παίζουν με σειρά εμφάνισης:
Μονόπρακτο Tennessee Williams

ΓΟΥΙΛΛΥ: Βασιλική Φακή

ΤΟΜ: Αντουέλ Νάκε

Μονόπρακτο William Saroyan
ΝΕΟΣ: Γιάννης Ζούπης

ΝΕΑ: Βασιλική Φακή

ΑΝΤΡΑΣ: Στρατής Μουφλουζέλλης

Μονόπρακτο Woody Allen
ΚΛΑΪΝΜΑΝ: Στράτος Γεωργούλας

ΧΑΚΕΡ: Ευάγγελος Ντάβας, Κλεομένης Τζαννέτος
ΤΖΟΝ: Ιάσονας Πανάγος, Παναγιώτης Βεκρής
ΑΛ: Άκης Αργυρόπουλος

ΑΝΝΑ: Πέπη Κοκκίνη

ΓΙΑΤΡΟΣ: Πάνος Κουρτζής

ΤΖΙΝΑ: Μυρτώ Χατζηνικολάου

ΦΡΑΝΚ: Dirk Schalike

ΑΣΤΥΦΥΛΑΚΑΣ: Τάσος Χατζέλλης

ΜΠΙΛ: Στέφανος Βλάχος

ΣΠΙΡΟ: Αντουέλ Νάκε 

ΜΑΝΙΑΚΟΣ: Στρατής Μουφλουζέλλης
Προπώληση εισιτηρίων: Σάββατο 3/3 και Κυριακή 4/3 στις 11πμ-1μμ στο Θέατρο των Αστέγων, Θεοφράστου 24. 
Κρατήσεις - Πληροφορίες στο 6944392867.
Οι κρατήσεις ισχύουν μέχρι και μισή ώρα πριν την ώρα έναρξης της παράστασης.
